ចម្រៀងឆៃយ៉ាំ សម្រាប់ទិវាអន្តរសាសនា

១. ជយោកម្ពុជា អើយ មានសន្តិភាព!

សុខុមនីយភាព អើយ អន្តរសាសនា​!

២. យើងនាំគ្នាជួយ អើយ លើកស្ទួយខេមរា!

គ្រប់រាស្រ្តប្រជា អើយ ជៀសផុតអន្តរាយ!

**បន្ទរ**៖

ជយោ ជយោ! (បន្ទរ) កម្ពុជាសប្បាយ!

សាសនាទាំងឡាយ! (បន្ទរ) បានរួមសហការ!

ប្រឆាំងទាសភាព! (បន្ទរ) ជួញដូរកុមារ!

ជួញដូរពលកម្ម! (បន្ទរ) ផ្លូវភេទ ហិង្សា!

ឲ្យមនុស្សគ្រប់គ្នា អើយ បានសុខក្សេមក្សាន្ត!

៣. អ្នកណាប្រព្រឹត្ត អើយ អ្នកនោះមានទោស!

ច្បាប់មិនអនុគ្រោះ អើយ ដាក់ទោសមិនខាន!

៤. ត្រូវតែជៀសវាង អើយ បទល្មើសឲ្យបាន!

ទើបខ្មែរសុខសាន្ត អើយ បានទាំងអស់គ្នា!!

**បន្ទរ**៖

ជយោ ជយោ! (បន្ទរ) កម្ពុជាសប្បាយ!

សាសនាទាំងឡាយ! (បន្ទរ) បានរួមសហការ!

ប្រឆាំងបទល្មើស! (បន្ទរ) ជួញដូរកុមារ!

ជួញដូរពលកម្ម! (បន្ទរ) ផ្លូវភេទ ហិង្សា!

ឲ្យរាស្រ្តប្រជា អើយ បានសុខក្សេមក្សាន្ត! ៕